<classify> WIZARA ya Fedha na Mipango inaangalia ni lipi la kufanya ili kuhakikisha awamu ya pili ya fedha zinazotolewa kwa ajili ya kuendelea na ukarabati wa maeneo mengine ya shule kongwe nchini ambazo hazijafi kiwa, zinatumika ipasavyo.Kauli hiyo imetolewa na Naibu Waziri wa Fedha na Mipango, Dk Ashatu Kijaji wakati akizungumza na uongozi wa Mkoa wa Morogoro, Wilaya ya Morogoro pamoja na uongozi wa Shule ya Sekondari Kilakala iliyopo katika Manispaa ya Morogoro.Dk Kijaji alifanya ziara hiyo juzi kukagua miradi ya kimkakati inayotekelezwa na serikali katika maeneo ya mikoa mbalimbali nchini, ukiwemo wa Morogoro katika Shule ya Sekondari Kilakala pamoja na Mzumbe kwa lengo la kuangalia thamani halisi ya fedha zilizotumika.Nimekuja kuona ukarabati uliofanyika hapa Sekondari ya Kilakala yakiwemo Mabweni manane yamekarabatiwa kwa fedha zilizotolewa na serikali ya Sh milioni 935.5 kupitia Mamkala ya Elimu Tanzania TEA na kazi hii ya ukarabati imefanywa na Shirika la Nyumba la Taifa NHC, alisema.Naibu Waziri aliongeza kusema Nimekuja kuona hali halisi , lakini yapo mapungufu katika ukarabati wa shule hii , baadhi ya maeneo haujafanyika vizuri hivyo wahusika wanapaswa kuja kurekebisha upungufu huo.Hata hivyo alisema wizara inayohusika na tathimini itakaa kama serikali ili kujua lipi la kufanya ili kuhakikisha awamu ya pili ya fedha zinazokuja kwa ajili ya kuendelea na ukarabati maeneo mengine ambayo hajayafikiwa, ziweze kutumika ipasavyo.Mkuu wa Shule ya Sekondari Kilakala ya wasichana ya vipaji maalumu, Mildreda Selula alisema katika ukarabati wa miundombinu ya majengo ya shule hiyo awamu ya kwanza ulihusisha mabweni 13, madarasa nane, maabara sita, ofisi kuu, bwalo la chakula,sehemu ya kufuklia nguo pamoja na miundombinu ya umeme na maji.Hata hivyo alisema kazi hiyo iliyofanywa na NHC chini ya ufadhili wa TEA licha ya kukamilika kwake, bado kuna mapungufu kadhaa yaliyoanishiwa na timu ya wataalamu wa kutoka Ofisi ya Mhandisi wa Manispaa ya Morogoro yakiwemo makabati yaliyotolewa mabwenini hayakurudishiwa.Mkuu wa shule hiyo alisema uongozi wa shule unaanimi kuwa ukarabati utakapomalizika kwa awamu zote tatu mazingira ya kujifunzia na kufundishia yataboreka na ufauli utaongezeka.Kwa upande wao Mkuu wa Wilaya ya Morogoro, Regina Chonjo, Meya wa Manispaa ya Morogoro, Pascal Kihanga kwa nyakati tofauti walisema mbele ya Naibu Waziri huyo kuwa TEA ilitoa zabuni kwa Shirika la NHC na kwamba uongozi wa wilaya na hamashauri haukuweza kuuona mkataba wake ingawa walieleza kwa mapungufu yaliyojitokeza wayarekebishe.  <topic>: kitaifa 